Številka: 352-126/2021-3130-44

Datum: 4. 12. 2023

Republika Slovenija, Ministrstvo za javno upravo, Tržaška cesta 21, Ljubljana, na podlagi 55. člena in smiselne uporabe 52. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18, 79/18 in 78/23-ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA SKLENITEV MENJALNE POGODBE PO METODI NEPOSREDNE POGODBE**

**1. Naziv in sedež organizatorja menjave**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet menjave**

Predmet menjave je naslednja nepremičnina:

|  |  |  |  |  |
| --- | --- | --- | --- | --- |
| posamezni del stavbe | katastrska občina | izmera (do celote) po GURS | raba dela stavbe | delež, ki je predmet prodaje |
| 1838-186-434 | **1838 - Litija** | **14,7 m2** | **poslovni del stavbe** | **1/1** |

Nepremičnina je v lasti Republike Slovenije in v upravljanju Ministrstva za javno upravo. Nepremičnina bo predmet menjalne pogodbe, ki bo sklenjena z **GEOPLANOM –** **GEODETSKE STORITVE – ROBERT ROVŠEK S.P.**

**3. Vrsta pravnega posla in sklenitev pogodbe**

Menjalna pogodba se sklepa po metodi neposredne pogodbe.

Vsaka stranka menjalne pogodbe plača davek na promet svoje nepremičnine in morebitni davek na dobiček od vrednosti odsvojene nepremičnine. Prav tako vse druge stroške, nastale v zvezi s pogodbo, kot so notarska overitev, taksa za zemljiškoknjižni predlog, plača vsaka stranka zase.

Nepremičnini se bosta menjali po načelu videno – kupljeno, zato morebitne reklamacije po sklenitvi menjalne pogodbe ne bodo upoštevane.

Pogodba mora biti sklenjena v roku 15 dni po pozivu organizatorja postopka menjave.

**4. Izjava**

Izjava o interesu za menjavo - ponudba mora vsebovati podatke o ponudniku v vsebini, ki je v prilogi te namere. Izjava o interesu – ponudba (Priloga 1) se odda najkasneje do 28. 12. 2023 do 15.00 ure na naslov: Ministrstvo za javno upravo, Tržaška cesta 21, Ljubljana oziroma e-naslov: gp.mju@gov.si.

**5. Dodatne informacije**

Za dodatne informacije v zvezi s postopkom menjave se obrnite na Tanjo Bašelj, telefon 01 478 1859, e-pošta: tanja.baselj@gov.si.

**6. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**7. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

|  |  |
| --- | --- |
|  | na podlagi pooblastila št. 1004-113/2015/106 z dne 18. 10. 2023Maja Pogačargeneralna direktoricaDirektorata za stvarno premoženje |